Queen of Me
Queen of Me – šeštasis kanadiečių atlikėjos Shania Twain albumas, išleistas 2023 m. vasario 3 d. Tai – pirmasis atlikėjos albumas per šešerius metus, nuo 2017 m. išleisto „Now“, taip pat pirmasis, kurio neišleido įrašų kompanija „Mercury Nashville“, su kuria atlikėja buvo 29–erius metus. Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. Kanadoje pasiekė antrąją reitingo vietą, o JAV – dešimtąją, per pirmąją savaitę pardavus 38 tūkstančius kopijų, taip tapdamas šeštuoju atlikėjos darbu, pasiekusiu reitingo dešimtuką. Jungtinės Karalystės albumų reitinge „Queen of Me“ debiutavo reitingo viršūnėje, tapdamas trečiuoju Twain įrašu, pasiekusiu pirmąją vietą šioje šalyje.